نشأت الطقوس المسيحيّه الأولى فى أورشليم و بعدها نشأت عواصم تانيه للطقوس المسيحيه زى أنطاكيه و هيا أول بلاد اعتنقت المسيحيه و مركز سريانى و ثقافى كبير, فضلت محافظه على جذورها السريانيه على عكس أنطاكيه اللى اتأثرت بالطقوس الأورشليميه, و عشان كده اللاهوتيين و المؤرخين بيقسمو الطقوس المسيحيه الشرقيه لعيلتين كبار: الطقس الاولانى هوا الطقس الأورشليمى - الأنطاكى و التانى هوا الطقس الرهاوى, بعدين اعتبر نهر الفرات أصل للقسمه دي فاتسمى الطقس الأنطاكى - الأورشليمى بالطقس الغربى و الطقس الرهاوى بالطقس الشرقى. بتعتبر كنيسه المشرق, وكنيسه المشرق الآشوريه و كنيسه المشرق القديمه و الكنيسه الكلدانيه الكاثوليكيه و كنيسه السريان الملبار الكاثوليك كنايس مسيحيه سريانيه و بتستعمل اللغه السريانيه لغه طقسيه فى كل شعائرها الدينيه, بتمتاز طقسيا الليتورجيا السريانيه الشرقيه اللى بتتفق مع الطقس السريانى الغربى فى عودتها لمدينه الرها و انطاكيه, و بتمتاز الأنافورات السريانيه الشرقيه و الغربيه عن غيرها من الطقوس اليونانيه و اللاتينيه المماثله بقربها الشديد من الطقوس الليتورجيه اليهوديه. أصول و مؤلفين أقدم الطقوس السريانيه الشرقيه مش معروف عنهم الكتير لكن أهم الى لعب دور فى تشكيلها كان أفرام السريانى (ت. 373) وعاصره يعقوب النصيبينى كمان لعب شمعون بار صباعى (ت. 341/344) وماروثا (ت. 420) و نرساى (ت. 502) و باباى الكبير (ت. 628) دور فى تطوير هذا الطقس.